Fir d' Vadeanst im  Bauernkriag vo 1525/26 houd da Graf Christoph im Jou 1527 as Schloss Goidegg ois Lechn dazuagriag und as Recht, se ob hiazan "von Schernberg zu Goldegg" z' nenna. Zan Beginn vom 19. Jouhunderscht homd d' Nouchkommen vo da Familie Graf hoche Schuidn auf'n Bsitz Schernberg gloun, wodurch der decht donn vom Gaschtoaner Boudeorzt Johann Ritter von Storch daworm woun is. 1845 is as Schloss vom Erzbischof Kardinal Friedrich VI. Firscht Schwarzenberg kafft woun, der durtn a Kronkn- und Vasorgungsostoit unter da Laitung vo  da Kongregazion vo de Barmherzing Schwestern vom Hailing Vinzenz vo Paul darichtn houd lossn. Haid is Schernberg a Hoam fir beaiträchtigte Laid, in dem grosser Wert auf d' Betraiung, Färdarung und Beglaitung vo d' Bewoner glegt werscht.